Svæveru’

Svæveru’ er et studentmannskor ved Norges handelshøyskole som ble stiftet 28. oktober 1950 . Svæveru’ har fast tilholdssted på Jalmar Ladens Mausoleum på NHH i Bergen. Koret skriver, arrangerer og fremfører kantater bestående av nye og gjerne humoristiske tekster på eksisterende melodier. Korets første verk, Hybelvertinnekantaten, ble skrevet i 1950 til ære for koristenes hybelvertinner. Siden den gang har koret opparbeidet et repertoar på over hundre kantater, hvorav nærmere 30 er i bruk i dag. Det arrangeres jevnlig revyer, jubileumsforestillinger og andre tilstelninger i regi av koret.
miniatyr|Svæveru' i Oslo, 2018
miniatyr|Svæveru’-koret i Skottland, 2015
Koret er et kjent innslag i Bergen, blant annet under 17. mai-prosesjonen, ved byens julebord og på arrangementer og konferanser. Svæveru' har også underholdt ministere og kongelige ved flere anledninger og har blitt parodiert av komikerduoen Christian Mikkelsen og Martin Beyer-Olsen i TV-serien Strømmeland på NRK i 2019.

Siden 1950 har i overkant av 300 siviløkonomstudenter vært med i Svæveru’.

 Kjente medlemmer 
 Jo Nesbø
 Gustav ter Jung
 Jan Mossin
 Øyvind Rafto
 Espen Selvik
 Jannik Lindbæk
 Idar Kreutzer
 Jens Frølich Holte
 Gunnar Eskeland
 Tellef Thorleifsson
 Stein Slyngstad
 Lars Marius Furu
 Jacob Mæhle
 Øistein Eriksen 

 Diskografi 
Album
 1966 – Svæveru’/DirMus
 1973 – Oktetten
 1978 – Tramp i klaveret
 1982 – Nye strupetak
 1985 – Siste skrik
 1990 – Viking Arne
 1995 – I fyr og flamme
 2000 – Hardkor
 2005 – Tilstanden er stabil
 2010 – Siste tone er ikke truffet
 2015 – Så hatten passer
 2021 – Arnegeddon

EP-er
 1993 – Sitter fint i det

 Referanser 

 Litteratur 



 Svæveru’ (2005). Svæveru’s Kantater: Bind 2. Bergen. Alle Svæveru’s verker er skrevet i CAPS LOCK. Hvorfor, spør du? Det finnes en uverifisert historie om at dette kommer av at NHHs matriseskriver, som kun skrev via en stormaskin på lange papirremser med avrivbare hull i kantene, utelukkende kunne skrive ut i store bokstaver på det tidlige 80-tall. Koret har aldri vært kjent for å være overveldende beigeistret for forandringer, så da NHH fikk sin første Mac og laserskriver på 1990-tallet, hadde selvsagt Koret trykket CAPS LOCK til sitt bryst. Slik er det også den dag i dag – i den digitale tidsalder.

  I denne utgaven er alle verk skrevet siden 2005 blitt lagt til, inkludert godbiter som Conclusion Zero-Pollution, uroppført hjemme hos Petter Stordalen, og Ode til Wesselstuen fra 2015-jubileet.
Under researcharbeidet har det i tillegg blitt funnet flere kantater som ikke har vært i tidligere utgaver, slik som Kooperasjonale Kamentate fra 1993 og kantaten til Dir.mus. 30-årsjubileum (hvis noen av en eller annen grunn skulle ønske å synge sistnevnte igjen).

 Eksterne lenker 

 Svæveru’ All Boys

Kategori:Kor i Bergen
Kategori:Etableringer i 1950
Kategori:Studentliv på NHH